钦定古今图书集成/历象汇编/乾象典/第025卷 > 《罗雅谷五纬历指》 > 木星顺逆行图
## 钦定古今图书集成/历象汇编/乾象典/第025卷 > 《罗雅谷五纬历指》 > 木星顺逆行图

木星顺逆行图说

其行右旋，在上顺行，在下逆行。〈顺者自西而东逆者自东而西〉“近本
星疾行，距远迟行顺行，与木星会则不见。”盖木星食
之，逆行不食，可知其环行也。又木星为其环行之心，
又环行之大圈平面不与木星之本道同面，而四小
星之各圈平面，又不作一大圈平面。盖其高下不一，
在高者距南，在下者距北。

次圈线图木星甲为心，作乙丙丁戊圈，距心见上。每
圈为一小星之轨道，外圈从戊向丁己庚行，馀仿此。
乙星行满本周，为一百七十四刻，丙星行一周为三
日五十三刻有奇，丁星行一周为七日十六刻，戊星
行一周为十六日七十二刻弱。皆从木星会合时起
算，不用距木星之极远。盖众星依本小轮行至左右
“为留段”，不见其行，无从得真率也。

又小星在甲己左右两线内，即隐不见，木星掩之故
也。在甲壬左右两线内，亦隐不见，盖入木星之景故
也。〈设日所在如图照木星生甲壬景因木星距日几何得甲壬景所在〉《今目恒见，四时
见三，所不见者，必在己或壬》两暗处。

系木星全为暗体，小星之体，亦自无光，光借于日，故
入木星，景如壬，目所不见。

四、小星去木星远，见大近，则木星光大，能夺小星之
光。

问：“晨昏时比中夜见小星之光为大，何故？”曰：“晨昏之
光，朦胧之光也。其光不大，故能助目之光。”

又问：“远镜中若少离木星之体，即不得见小星，何故
日本星光助目，以能分小星之体？”已上两言，聊以答
问，未知其正理安在，俟详求之。

《测四小星》，当于其较著时，一为木星，与日冲照。〈此时木星
距地甚近〉一在本轮之最庳，一晨昏时，一月明时，
金星旁无新星，特其本体。如月有朔望，有上弦、下弦，
太阳四周有多小星，用远镜隐映受之，每见黑子，其
数、其形、其质体皆难证。《论目》以时多时寡，时有时无，
体亦有大有小行，从日径往，过来续明，不在日体之
内，又不甚远，又非空中物。此须多处多年多人密测
之乃可，不关人目之谬。用器之缺。详见《性理书》中。
又以远镜窥太阳。体中见明点。其光甚大。

又“日出入时，用远镜见，日体偏圆，非全圆也，其周如
锯齿状。然因其行无定率，非历家所宜详。”亦解见《性
理》。